**Ministru kabineta rīkojuma projekta “Par atbalstītajiem pašvaldību investīciju projektiem valsts aizdevumu piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta (turpmāk – rīkojuma projekts) mērķis ir apstiprināt pašvaldību investīciju projektu sarakstu, kas saskaņā ar Ministru kabineta 2020. gada 14.jūlija noteikumu Nr. 456 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību” (turpmāk – MK noteikumi) 3.punktu, iesniegti Vides aizsardzības un reģionālās attīstības ministrijā (turpmāk – VARAM) no 2020. gada 2. oktobra līdz 2020. gada 16. novembrim un, kam piešķirams valsts budžeta aizdevums ārkārtējās situācijas ietekmes mazināšanai un novēršanai saistībā ar Covid-19 infekcijas izplatību. Minēto investīciju projektu sarakstu saskaņā ar MK noteikumu 7. punktu un Ministru kabineta 2020. gada 2. jūnija rīkojumu Nr. 292 “Par pašvaldību investīciju projektu izvērtēšanas komisiju” ir sagatavojusi pašvaldību investīciju projektu izvērtēšanas komisija. Rīkojums stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu 7. punkts uzdod VARAM mēneša laikā pēc projektu izvērtēšanas atbilstoši šo noteikumu minētajiem nosacījumiem iesniegt Ministru kabinetā noteiktajā kārtībā atbalstāmos investīciju projektus.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašvaldību atbalstam ārkārtējā situācijā 2020. gada 14. jūlijā tika pieņemti MK noteikumi, kas nosaka nosacījumus un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai pašvaldībās saistībā ar Covid-19 izplatību. MK noteikumi aizstāj Ministru kabineta 2020. gada 12. maija noteikumus Nr. 278 “Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību”, saskaņā ar kuriem iepriekš jau tika piešķirti valsts aizdevumi pašvaldībām.MK noteikumu 7. punkts uzdod VARAM mēneša laikā pēc projektu izvērtēšanas atbilstoši šo noteikumu minētajiem nosacījumiem iesniegt Ministru kabinetā noteiktajā kārtībā sarindotus atbalstāmos investīciju projektus.Saskaņā ar MK noteikumu [5. punktu](https://likumi.lv/ta/id/314708-noteikumi-par-nosacijumiem-un-kartibu-kada-pasvaldibam-izsniedz-valsts-aizdevumu-arkartejas-situacijas-ietekmes-mazinasanai-un-...#p5) izveidota pašvaldību investīciju projektu izvērtēšanas komisija, un tās sastāvs noteikts Ministru kabineta 2020. gada 2. jūnija rīkojuma Nr. 292 “Par pašvaldību investīciju projektu izvērtēšanas komisiju” 1. punktā.Sestajā investīciju projektu vērtēšanas ciklā MK noteikumos noteiktajā termiņā no 2020. gada 2. oktobra līdz 2020. gada 1. novembrim tika saņemti 18 pašvaldību investīciju projekti. Lai šajā gadā paredzētu pēdējo pašvaldību investīciju projektu iesniegšanu no 2020. gada 2. novembra līdz 2020. gada 16. novembrim, 2020. gada 10. novembrī tika pieņemti Ministru kabineta noteikumi Nr. 673 “Grozījumi Ministru kabineta 2020. gada 14. jūlija noteikumos Nr. 456 "Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību"). Šajā projektu iesniegšanas ciklā tika saņemti 7 pašvaldību investīciju projekti.Kopumā projektu iesniegšanas ciklā no 2020. gada 2. oktobra līdz 2020. gada 16. novembrim tika saņemti 25 pašvaldību investīciju projekti no 11 pašvaldībām. Vienlaikus šajā projektu iesniegšanas ciklā tika izvērtēti arī divi pašvaldību investīciju projekti, kuru vērtēšana iepriekšējos projektu iesniegšanas ciklos tika atlikta.Atbilstoši MK noteikumu 3.1. apakšpunktam investīciju projektu pieteikumus iespējams iesniegt šādās jomās:1. pašvaldības ēku energoefektivitātes pasākumi (pārbūve vai atjaunošana);
2. pašvaldības transporta infrastruktūras (ielas, ceļi, veloceliņi, gājēju ietves, viedie risinājumi satiksmes drošībai un organizēšanai, kā arī inženierkomunikācijas un stāvlaukumi, ja tie saistīti ar attiecīgajā investīciju projektā iekļauto ielu vai ceļu, u. c. transporta infrastruktūra) attīstība;
3. jaunu pašvaldības pakalpojumu sniegšanas veidu attīstība, ja tiek aizstāts kāds no esošajiem pakalpojumiem ar jaunu bezkontakta vai autonomu risinājumu, kas samazina klātienes saskarsmes nepieciešamību;
4. atbalsta pasākumi iedzīvotāju nekustamā īpašuma pievienošanai sabiedrisko pakalpojumu sniedzēja centralizētiem kanalizācijas un ūdensapgādes tīkliem (esošajiem maģistrālajiem vadiem, kuri izbūvēti Eiropas Savienības fondu projektu ietvaros), pamatojoties uz pašvaldības saistošajiem noteikumiem;
5. izglītības iestāžu darbības nodrošināšana atbilstoši higiēnas prasībām, ja ir Veselības inspekcijas izdots atzinums par izglītības iestādes ēkas neatbilstību higiēnas prasībām.

Saskaņā ar VARAM sākotnējo vērtējumu, izvērtējot MK noteikumu noteiktās prasības – projektu tehniskā gatavība, finanšu kritēriji, pamatojošie dokumenti (piem., energosertifikāts, saskaņojums) u.tml., atbalstāmi ir 17 investīciju projekti, kopējais finansējums 4 550 390,23 *euro*, aizņēmuma apmērs – 3 412 737,29 *euro*, savukārt noraidāmi ir 10 projekti, kopējais finansējums 2 532 697,31 *euro*, aizņēmuma apmērs –1 826 502,66*euro*.Starp investīciju projektu noraidīšanas iemesliem ir: * valsts budžeta aizdevuma īpatsvars, ko plānots izmantot 2020. gadā, no visa attiecīgajam investīciju projektam pieprasītā valsts budžeta aizdevuma apmēra ir mazāks kā 30 % (MK noteikumu 3.6. apakšpunkts);
* pašvaldības budžeta līdzfinansējums, sākot ar 2020. gadu, ir mazāks par 25 %, un aizņēmuma apmērs ir lielāks par 75 % no pašvaldības kopējām investīciju projekta izmaksām (MK noteikumu 3.4.1. apakšpunkts);
* investīciju projektam, kura finansēšanai nepieciešams aizņēmums 2020. un 2021. gadam, pašvaldības budžeta līdzfinansējums 2020. un 2021. gadā ir mazāks par 25 % no pašvaldības kopējām investīciju projekta izmaksām attiecīgi 2020. un 2021. gadā (MK noteikumu 3.4.1. apakšpunkts);
* investīciju projekts neatbilst MK noteikumu mērķim (MK noteikumu 3.1. apakšpunkts);
* plānotajiem būvdarbiem nav izstrādāts un būvvaldē akceptēts būvprojekts, ja tāds ir nepieciešams, vai cits būvniecības jomas normatīvajos aktos noteikts dokumentu kopums, kas apliecina projekta tehnisko gatavību (MK noteikumu 3.5. apakšpunkts).

2020. gada 23. novembrī notika pašvaldību investīciju projektu izvērtēšanas komisijas sēde, kurā tika izskatīts VARAM sagatavotais sākotnējais vērtējums par atbalstāmajiem un noraidāmajiem projektiem. Vērtējot pašvaldību investīciju projektus atbilstoši MK noteikumu 5. punktam, tika izvērtēta pašvaldību sniegtā informācija, vai atbalsts šo projektu ietvaros potenciāli nav kvalificējams kā komercdarbības atbalsts. Visos projektos tika konstatēts, ka atbalsts šo projektu ietvaros nav kvalificējams kā komercdarbības atbalsts. Vienlaikus atsevišķu projektu gadījumā, kur atbalsts pašvaldības investīciju projekta ietvaros potenciāli var tikt kvalificēts kā komercdarbības atbalsts, VARAM informēs pašvaldību, kas iesniegusi investīciju projektu, par komercdarbības atbalsta kontroles normu izvērtēšanu un nepieciešamības gadījumā to piemērošanu atbalsta saderības nodrošināšanai ar Eiropas Savienības iekšējo tirgu. Ņemot vērā minēto, rīkojuma projekta pielikumā ir atbalstāmo pašvaldību iesniegto investīciju projektu saraksts, un rīkojuma projekta 1. punkts paredz apstiprināt projektus:1. 2020. gadā 1 030 685,48 *euro* apmērā no Ministru kabineta 2020. gada 30. aprīļa sēdes protokollēmuma "Informatīvais ziņojums "Par pašvaldību aizņēmuma limita palielināšanu Covid-19 ekonomisko seku mazināšanai"" (prot. Nr. 29 10. §) 2. punktā minētā pašvaldību aizņēmumu kopējā palielinājuma 150 000 000 *euro* apmērā;
2. 2021. gadā 2 382 051,81 *euro* apmērā no likumā "Par vidēja termiņa budžeta ietvaru 2020., 2021. un 2022. gadam" 16. pantā noteiktā pašvaldību kopējo aizņēmumu palielinājuma 118 138 258 *euro* apmērā.

Jautājums par pašvaldību kopējā aizņēmuma limita palielināšanas iespējām 2021. gadā tiek izskatīts likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas ietvaros (izskatīts Ministru kabineta 2020. gada 13. oktobra sēdē un atbalstīts Saeimā 1. lasījumā 2020. gada 28. oktobrī), nosakot, ka ikgadējais pašvaldību kopējais aizņēmumu pieļaujamais palielinājums 2021. gadā ir 268 138 258 *euro,* t.sk. 150 000 000 *euro*  aizņēmumu palielinājums pašvaldību investīciju projektiem, kas nav Eiropas Savienības fondu un pārējās ārvalstu finanšu palīdzības līdzfinansētie projekti.Lai maksimāli ātri veicinātu valsts ekonomisko izaugsmi, īstenojot tieši 2020. gadā augstas gatavības investīciju projektus, Finanšu ministrija atbilstoši pašvaldības aizņēmuma pieprasījumam var precizēt Ministru kabineta rīkojumā atbalstīto aizdevumu sadalījumu pa gadiem ar nosacījumu, ka tiek samazināts 2021. gada aizdevuma apmērs un attiecīgi palielināts 2020. gada aizdevuma apmērs, nepārsniedzot apstiprināto kopējo maksimālo aizdevuma summu projektam, ņemot vērā projekta īstenošanas laika grafiku un ievērojot MK noteikumos noteiktos nosacījumus, tajā skaitā pašvaldības līdzfinansējuma apmēra nosacījumus. Neapgūto aizdevuma apmēru izmaksas netiek pārceltas uz nākamajiem gadiem. |
| 3. | Projekta izstrādē iesaistītās institūcijas un publiskas personas kapitālsabiedrības | Pašvaldību investīciju projektu izvērtēšanas komisija, pašvaldības. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts nodrošinās tiesisko regulējumu, lai pašvaldībām būtu iespējas saņemt aizņēmumus investīciju projektu īstenošanai ārkārtējās situācijas ietekmes mazināšanai un novēršanai saistībā ar Covid-19 izplatību.Tiesiskais regulējums pozitīvi ietekmēs iedzīvotājus, uzlabojot pašvaldību pakalpojumu pieejamību, kvalitāti un sasniedzamību.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskā regulējuma ietekme uz tautsaimniecību un sabiedrības mērķgrupām:1. Nav paredzams, ka rīkojuma projekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. 2. Rīkojuma projekta prasības neattiecas uz Nacionālā attīstības plāna rādītājiem mikrolīmenī vai makrolīmenī.3. Rīkojuma projekta prasības neattiecas uz konkurenci.4. Rīkojuma projekta prasībām nav ietekmes uz vidi. No pašvaldību iesniegtās informācijas nav iespējams izvērtēt projektu ietekmi uz vidi. Tas būtu vērtējams projektu līmenī.5. Rīkojuma projekta prasībām nav ietekmes uz veselību. No pašvaldību iesniegtās informācijas nav iespējams izvērtēt projektu ietekmi uz veselību. Tas būtu vērtējams projektu līmenī.6. Rīkojuma projekta prasības neskar nevalstiskās organizācijas. Sabiedrības grupām un institūcijām rīkojuma projekta tiesiskais regulējums nemaina tiesības un pienākumus, kā arī veicamās darbības.Pašvaldībām tiks nodrošināta iespēja saņemt aizņēmumus investīciju projektu īstenošanai ārkārtējās situācijas ietekmes mazināšanai un novēršanai saistībā ar Covid-19 izplatību.Tiesiskais regulējums pozitīvi ietekmēs iedzīvotājus, uzlabojot pašvaldību pakalpojumu pieejamību, kvalitāti un sasniedzamību. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |   |   |   |   |   |   |   |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  |
| 8. Cita informācija | Kā noteic MK noteikumu 9. punkts VARAM, iesniedzot Ministru kabinetā projektu sarakstu, pievieno Finanšu ministrijas sagatavoto informāciju par pieejamo pašvaldību aizdevuma limitu atbilstoši Ministru kabineta lēmumam. Atbilstoši Ministru kabineta 2020.gada 30. aprīļa sēdes protokollēmumam Nr.29 10.§ “Informatīvais ziņojums “Par pašvaldību aizņēmuma limita palielināšanu Covid-19 ekonomisko seku mazināšanai”” 2020.gadā pieejamais pašvaldību aizņēmuma limits ir 150 000 000 *euro*, no kuriem ir jānodrošina aizdevumu pieejamība ES fondu un pārējās ārvalstu finanšu palīdzības līdzfinansētiem augstas gatavības projektiem ar tautsaimniecības nozīmi, Vides aizsardzības un reģionālās attīstības ministrijas pieteiktajiem investīciju projektiem, kā arī atbilstoši projekta īstenošanas laika grafikam jānodrošina aizdevumi valstiski nozīmīga investīciju projekta “Mežaparka Lielās estrādes rekonstrukcija” īstenošanai un pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai saskaņā ar Ministru kabineta 2020.gada 2.jūnija rīkojumu Nr. 299 “Par atbalstītajiem pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, kuriem piešķirams valsts budžeta aizdevums”. Savukārt, saskaņā ar likuma “Par vidēja termiņa budžeta ietvaru 2020., 2021. un 2022. gadam” 16.pantu 2021.gadam noteiktais pašvaldību kopējais aizņēmumu pieļaujamais palielinājums ir 118 138 258 *euro* un kā galvenā aizņēmumu prioritāte ir noteikti aizņēmumi Eiropas Savienības fondu un pārējās ārvalstu finanšu palīdzības līdzfinansēto projektu īstenošanai. Saskaņā ar Ministru kabineta 2020.gada 29.jūnija rīkojumu Nr. 346 “Par atbalstītajiem pašvaldību investīciju projektiem valsts aizdevumu piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību” ir apstiprināts pašvaldību investīciju projektu pirmais saraksts valsts aizdevumu piešķiršanai 2020. gadā 22 727 861 *euro* apmērā no Ministru kabineta 2020. gada 30. aprīļa sēdes protokollēmuma “Informatīvais ziņojums “Par pašvaldību aizņēmuma limita palielināšanu Covid-19 ekonomisko seku mazināšanai”” (prot. Nr. 29 10. §) 2. punktā minētā pašvaldību aizņēmumu kopējā palielinājuma 150 000 000 *euro* un 2021. gadā 15 661 069 euro apmērā no likumā “Par vidēja termiņa budžeta ietvaru 2020., 2021. un 2022. gadam” 16. pantā noteiktā pašvaldību kopējo aizņēmumu palielinājuma 118 138 258 *euro*. Saskaņā ar Ministru kabineta 2020.gada 15.jūlija rīkojumu Nr. 387 “Par atbalstītajiem pašvaldību investīciju projektiem valsts aizdevumu piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību” ir apstiprināts pašvaldību investīciju projektu otrais saraksts valsts aizdevumu piešķiršanai 2020. gadā 15 922 178,18 *euro* apmērā no Ministru kabineta 2020. gada 30. aprīļa sēdes protokollēmuma “Informatīvais ziņojums “Par pašvaldību aizņēmuma limita palielināšanu Covid-19 ekonomisko seku mazināšanai”” (prot. Nr. 29 10. §) 2. punktā minētā pašvaldību aizņēmumu kopējā palielinājuma 150 000 000 *euro* un 2021. gadā 12 568 744,81 *euro* apmērā no likumā “Par vidēja termiņa budžeta ietvaru 2020., 2021. un 2022. gadam” 16. pantā noteiktā pašvaldību kopējo aizņēmumu palielinājuma 118 138 258 *euro*.Saskaņā ar Ministru kabineta 2020.gada 25.augusta sēdē apstiprināto rīkojumu “Par atbalstītajiem pašvaldību investīciju projektiem valsts aizdevumu piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību” ir apstiprināts pašvaldību investīciju projektu trešais saraksts valsts aizdevumu piešķiršanai 2020. gadā 11 869 610,47 *euro* apmērā no Ministru kabineta 2020. gada 30. aprīļa sēdes protokollēmuma “Informatīvais ziņojums “Par pašvaldību aizņēmuma limita palielināšanu Covid-19 ekonomisko seku mazināšanai”” (prot. Nr. 29 10. §) 2. punktā minētā pašvaldību aizņēmumu kopējā palielinājuma 150 000 000 *euro* apmērā un 2021. gadā 6 879 709,53 *euro* apmērā no likuma “Par vidēja termiņa budžeta ietvaru 2020., 2021. un 2022. gadam” 16. pantā noteiktā pašvaldību kopējo aizņēmumu palielinājuma 118 138 258 *euro* apmērā.Saskaņā ar Ministru kabineta 2020. gada 16. septembra rīkojumu Nr. 510 “Par atbalstītajiem pašvaldību investīciju projektiem valsts aizdevumu piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību” ir apstiprināts pašvaldību investīciju projektu ceturtais saraksts valsts aizdevumu piešķiršanai 2020. gadā 2 504 887,23 *euro* apmērā no Ministru kabineta 2020. gada 30. aprīļa sēdes protokollēmuma “Informatīvais ziņojums “Par pašvaldību aizņēmuma limita palielināšanu Covid-19 ekonomisko seku mazināšanai”” (prot. Nr. 29 10. §) 2. punktā minētā pašvaldību aizņēmumu kopējā palielinājuma 150 000 000 *euro* apmērā un 2021. gadā 1 777 685,06 *euro* apmērā no likuma “Par vidēja termiņa budžeta ietvaru 2020., 2021. un 2022. gadam” 16. pantā noteiktā pašvaldību kopējo aizņēmumu palielinājuma 118 138 258 *euro* apmērā.Saskaņā ar Ministru kabineta 2020. gada 20. oktobra rīkojumu Nr. 616 “Par atbalstītajiem pašvaldību investīciju projektiem valsts aizdevumu piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību” ir apstiprināts pašvaldību investīciju projektu piektais saraksts valsts aizdevumu piešķiršanai 2020. gadā 2 403 214,44 *euro* apmērā no Ministru kabineta 2020. gada 30. aprīļa sēdes protokollēmuma “Informatīvais ziņojums “Par pašvaldību aizņēmuma limita palielināšanu Covid-19 ekonomisko seku mazināšanai”” (prot. Nr. 29 10. §) 2. punktā minētā pašvaldību aizņēmumu kopējā palielinājuma 150 000 000 *euro* apmērā un 2021. gadā 3 791 912,44 *euro* apmērā no likuma “Par vidēja termiņa budžeta ietvaru 2020., 2021. un 2022. gadam” 16. pantā noteiktā pašvaldību kopējo aizņēmumu palielinājuma 118 138 258 *euro* apmērā.Kopumā iepriekšējo investīciju projektu vērtēšanas ciklu ietvaros ir apstiprināti pašvaldību investīciju projekti valsts aizdevumu piešķiršanai 2020. gadā 55 427 751,17 *euro* apmērā no Ministru kabineta 2020. gada 30. aprīļa sēdes protokollēmuma “Informatīvais ziņojums “Par pašvaldību aizņēmuma limita palielināšanu Covid-19 ekonomisko seku mazināšanai”” (prot. Nr. 29 10. §) 2. punktā minētā pašvaldību aizņēmumu kopējā palielinājuma 150 000 000 *euro* apmērā un 2021. gadā 40 679 120,80 *euro* apmērā no likuma “Par vidēja termiņa budžeta ietvaru 2020., 2021. un 2022. gadam” 16. pantā noteiktā pašvaldību kopējo aizņēmumu palielinājuma 118 138 258 *euro* apmērā. |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|   Rīkojuma projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, un tas arī neparedz ieviest jaunas politiskās iniciatīvas, tāpēc rīkojuma projekta izstrādes laikā netika īstenoti pasākumi sabiedrības līdzdalības iesaistei, kā arī netika paredzēti īpaši saziņas pasākumi ar sabiedrību (Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punkts.).  |
| 2. | Sabiedrības līdzdalība projekta izstrādē | Rīkojuma projekta būtība attiecas uz Ministru kabineta kompetenci apstiprināt pašvaldību iesniegtos investīciju projektus aizņēmuma saņemšanai ārkārtējās situācijas ietekmes mazināšanai un novēršanai saistībā ar Covid-19 izplatību. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu Ministru kabineta rīkojums tiks publicēts Latvijas Republikas oficiālajā izdevumā “Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, VARAM, Finanšu ministrija, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta prasību izpildei nav nepieciešams veidot jaunas institūcijas, likvidēt vai reorganizēt esošās institūcijas. Rīkojuma projekta prasību izpilde neatstās ietekmi uz cilvēkresursiem. |
| 3. | Cita informācija | Nav |

Vides aizsardzības un reģionālās attīstības ministra p.i. –

Ministru prezidenta biedrs – aizsardzības ministrs                                                     A. Pabriks

Putniņš 67026597

varis.putnins@varam.gov.lv